LAOAG CITY – Kinumpirmaran ti Regional Coordinator ti National Re-integration for OFWs iti Region I ngani Ethel Sallendra nga namaltrato ken biktima ti human trafficking ti OFW nga nagawid idiay Piddig, Ilocos Norte manipud Dubai.
Segun kenni Sallendra, ti napasamak kenni Jennifer Domingo idiay Dubai ket naammuan a mismo ti regional head ti Philippine Overseas Employment Administration (POEA) idi kinasarita na ti biktima apaman a dimteng ditoy pagilian.
Inpakita pay ni Domingo dagiti ladawan na a nakaposas dagiti saka ken ima na iti pannakaibiahe na.
Gapu ti napasamak iti nasao nga OFW, inpasigurado ti POEA nga tulongan da ti biktima a mangipila ti maiyannatup a kaso kontra iti agency nga nangipatulod kenkuana idiay Dubai pakairamanan ti amo tapno maala na dagiti maiparbeng a benepisyu na.
Ni Domingo ket naglibas manipud iti amo na kalpasan nga inpupuk ken saan na a pinasuweldoan ti sumagmamano a bulan.
ilo_Latn ilo_Latn ilo_Latn ilo_Latn ilo_Latn